**16.4.2020.**

**PRIRODA I DRUŠTVO**

Mi smo upoznali različite životne zajednice: more, šumu , travnjak. Naučili smo da životnu zajednicu čine biljke i životinje koje žive na istom staništu (prostoru). Život biljke smo upoznali i vjerujem da svakodnevno brinete o svojoj biljčici i da bilježite redovito svoja zapažanja. Biljka se razvija i raste, a mi ćemo pratiti njezin razvoj sve do nastanka ploda.

Danas ćemo upoznati život životinja. Mnogi od vas imaju **kućne ljubimce** (psa, mačku, papigu, zlatnu ribicu…). Oni žive u vašem domu i vi brinete o njima (hranite ih, čistite , izvodite u šetnju, vodite kod veterinara i sl.)

Ljudi u svojoj blizini (u nastambama, na farmama) uzgajaju **domaće životinje** (goveda, koze, ovce, konje, svinje, kokoši,…).

**Zašto ljudi uzgajaju domaće životinje?** Ljudi uzgajaju domaće životinje zbog koristi – dobivaju od njih meso, mlijeko, vunu, jaja, perje… Domaće životinje ovise o brizi ljudi. Ljudi ih hrane i brinu o njima.

Životinje žive i u prirodi. One se tamo slobodno kreću i sve što im je potrebno za život pronalaze u prirodi. To su **divlje životinje** ( vuk, medvjed, lisica, vjeverica, divlja svinja jelen, srna, šumski zec…). **Koje divlje životinje ti poznaješ?**

Prema načinu prehrane životinje dijelimo na: **biljoždere** (hrane se samo biljkama), **mesoždere** (hrane se mesom drugih životinja) i **sveždere** ( hrane se biljkama i životinjama). Poznaješ li neke životinje koje spadaju u skupinu biljoždera? To je npr. zec. Poznaješ li neke životinje koje su mesožderi? Npr. vuk. U sveždere spada npr. medvjed.

Sada pročitaj tekst iz udžbenika Naš svijet 4 na str. 36. i 37.

U bilježnicu iz prirode i društva prepiši plan ploče. Ja sam izradila umnu mapu, a ti možeš prema mojem predlošku izraditi svoju umnu mapu ili jednostavno precrtaj moju. Životinje možeš crtati, možeš zalijepiti sliku ili jednostavno samo napiši naziv životinje.

|  |
| --- |
| ŽIVOT ŽIVOTINJA |
| DIVLJE  DOMAĆE  **ŽIVOTINJE**  BILJOŽDERI  MESOŽDERI  SVEŽDERI |

Za kraj pogledaj prezentaciju i riješi zadatke u RB na str. 56. – 58.